แนวโน้มดัชนีเช้าลุ้นรีบาวน์สั้นตามตลาดภูมิภาค
นักวิเคราะห์ฯคาดตลาดหุ้นไทยเช้านี้ลุ้นรีบาวน์ช่วงสั้น หลังดาวโจนส์ปิดตลาดปรับตัวลงเล็กน้อย
26 พ.ค. 2553

นักวิเคราะห์ฯคาดตลาดหุ้นไทยเช้านี้ลุ้นรีบาวน์ช่วงสั้น หลังดาวโจนส์ปิดตลาดปรับตัวลงเล็กน้อย
นายพงศ์ภัทร สิริพิพัฒน์ ผู้ช่วยผู้จัดการฝ่ายวิเคราะห์หลักทรัพย์ บล.เคจีไอ (ประเทศไทย) กล่าวว่า ตลาดหุ้นไทยเช้านี้มีโอกาสที่จะรีบาวน์ได้ในช่วงสั้น แต่คงจะไปได้ไม่ไกล แล้วก็จะปรับตัวลงได้อีก เนื่องจากดาวโจนส์ปิดตลาดเทรดจะไม่เปลี่ยนแปลง แต่ในระหว่างเทรดดาวโจนส์ได้ปรับตัวลงแรงเกือบ 300 จุด ทั้งนี้เหตุที่ดาวโจนส์ปิดตลาดปรับตัวลงเล็กน้อยเท่านั้น เป็นผลจากความเชื่อมั่นผู้บริโภคของสหรัฐฯออกมาสูงในรอบ 2 ปี แต่ทางฝั่งยุโรปยังกังวลปัญหาหนี้สินอยู่ และขณะนี้นักลงทุนหันมาดู LIBOR มากขึ้นด้วย ส่วนปัจจัยในประเทศจะเห็นได้ว่าต่างชาติยังขายอยู่มาก และการเมืองยังไม่เคลียร์ ดังนั้นเชื่อว่าต่างชาติคงจะยังไม่กลับมาลงทุนในช่วงสั้นนี้ ส่วนตลาดหุ้นอื่นในภูมิภาคเอเชียเช้านี้ปรับตัวขึ้นเล็กน้อย    พร้อมให้แนวรับ 715 จุด แนวต้าน 725, 730 จุด